Document ID: 31986R3574

31986R3574
L 331/9
JURNALUL OFÍCIAL AL UNIUNII EUROPENE
REGULAMENTUL (CEE) NR. 3574/86 AL COMISIEI
din 24 noiembrie 1986
de modificare a Regulamentului (CEE) nr. 2806/79 privind schimbul de anumite informații între statele membre și Comisie referitoare la carnea de porc
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2759/75 al Consiliului din 29 octombrie 1975 privind organizarea comună a pieței în sectorul cărnii de porc (1), astfel cum a fost modificat ultima dată prin Regulamentul (CEE) nr. 1475/86 (2), în special articolul 22,
întrucât cotațiile pentru porcii sacrificați sunt stabilite în Comunitate de la 1 august 1986 conform grilei comunitare de clasificare a carcaselor de porc definită în Regulamentul (CEE) nr. 3220/84 (3) al Consiliului; întrucât, cu toate acestea, până la 31 decembrie 1988, statele membre pot să aplice în continuare grila stabilită prin Regulamentul (CEE) nr. 2760/75 (4) al Consiliului;
întrucât Regulamentul (CEE) nr. 2806/79 (5) al Comisiei prevede comunicarea între statele membre și Comisie a anumitor informații referitoare la prețurile din sectorul cărnii de porc; întrucât regulamentul în cauză ar trebui modificat conform Regulamentului (CEE) nr. 2342/86 al Comisiei din 25 iulie 1986 privind stadiul de comercializare la care se referă media prețurilor porcilor sacrificați și de stabilire a unor reguli tranzitorii de aplicare a Regulamentului (CEE) nr. 3220/84 (6) de redefinire a bazei prin care se stabilește prețul mediu de piață pentru porcii sacrificați;
întrucât măsurile prevăzute de prezentul regulament sunt conforme cu avizul Comitetului pentru gestionarea cărnii de porc,
ADOPTĂ PREZENTUL REGULAMENT:
Articolul 1
Regulamentul (CEE) nr. 2806/79 se modifică după cum urmează:
1.
La articolul 1, alineatul (1) litera (a) se înlocuiește cu următorul text:
„(a)
cotațiile stabilite în conformitate cu Regulamentul (CEE) nr. 2342/86 (7) al Comisiei.
2.
Articolul 2 se înlocuiește cu textul următor:
„Articolul 2
Comisiei i se comunică lunar de către statele membre, pentru luna precedentă:
-
în cazul în care se aplică Regulamentul (CEE) nr. 3220/84 (8) al Consiliului, media cotațiilor pentru carcasele de porc din clasele comerciale E-P menționate la articolul 3 alineatul (2) din regulamentul în cauză;
-
în cazul în care se aplică Regulamentul (CEE) nr. 2760/75, media cotațiilor pentru carcasele de porc din clasele comerciale E-IV, menționate în anexa I la regulamentul în cauză.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 24 noiembrie 1986.

Labels: 12
17
6